b"\n_START_ARTICLE_\nTennis Borussia Berlin\n_START_SECTION_\nHist\xc3\xb2ria\n_START_PARAGRAPH_\nEl club fou creat el 9 d'abril de 2002 amb el nom Berliner Tennis- und Ping-Pong-Gesellschaft Borussia. Com indica el seu nom, origin\xc3\xa0riament el club practicava el tennis i el ping-pong. Borussia \xc3\xa9s el nom llatinitzat per referir-se a Pr\xc3\xbassia, essent utilitzat per molts clubs esportius d'aquest antic estat. El 1903 cre\xc3\xa0 una secci\xc3\xb3 de futbol, la qual r\xc3\xa0pidament rivalitz\xc3\xa0 amb un altre club de la ciutat, el Hertha BSC. El 1913 el club canvi\xc3\xa0 el nom a Berliner Tennis Club Borussia. Guany\xc3\xa0 el primer campionat regionl el 1932 a la Oberliga Berlin-Brandenburg, repetint el 1941, en derrotar el Hertha (8-2), a la Gauliga Berlin-Brandenburg._NEWLINE_Despr\xc3\xa9s de la II Guerra Mundial i inicis de la d\xc3\xa8cada de 1950, el club esdevingu\xc3\xa9 el m\xc3\xa9s important de la ciutat, aix\xc3\xb2 no obstant, no fou escollit per disputar la Bundesliga, quan aquesta fou creada el 1963. Jug\xc3\xa0 a la Segona Divisi\xc3\xb3 durant les d\xc3\xa8cades de 1960 i 1970, excepte dues breus estades a la Bundesliga les temporades 1974-75 i 1976-77. La major part dels 80 es pass\xc3\xa0 a la Tercera Divisi\xc3\xb3, a l'Oberliga Berlin. El 1997-98 aconsegu\xc3\xad ascendir a la 2. Bundesliga, despr\xc3\xa9s de guanyar la Regionalliga Nordost. Per\xc3\xb2 l'any 2000 pat\xc3\xad problemes econ\xc3\xb2mics i se li retir\xc3\xa0 la llic\xc3\xa8ncia professional, essent descendit a la Regionalliga Nord (III), acabant en darrera posici\xc3\xb3 el 2000-01 i baixant a la NOFV-Oberliga Nord (IV)._NEWLINE_L'any 2000 el club adopt\xc3\xa0 el nom actual Tennis Borussia Berlin. El club continu\xc3\xa0 jugant a les diferents categories regionals com la Regionalliga Nord (IV) i la NOFV-Oberliga Nord (V)."